30. ΓΕΝΙΚΑ ΣΥΜΠΕΡΑΣΜΑΤΑ ΑΡΜΟΝΙΚΗΣ ΓΕΩΜΕΤΡΙΑΣ

Μετά από την προσεκτική μελέτη της όλης εργασίας, προκύπτουν τα ακόλουθα γενικά συμπεράσματα, σχετικά με την Αρμονική Γεωμετρία:

1. Οι τομές, από ευθείες, Κεντρικών Δεσμών Συμμετρικών ως προς ζεύγος καθέτων αξόνων, μας δίνουν (αποτελούν) Συνευθειακές Κλειστές Απλές Αρμονικές Ενελίξεις.

2. Οι τομές, από ευθείες, Κεντρικών Δεσμών Συμμετρικών ταυτόχρονα ως προς δύο ζεύγη καθέτων αξόνων, οι οποίοι (άξονες) αποτελούν Κεντρική Κανονική Δέσμη 450, μας δίνουν (αποτελούν) Συνευθειακές Διπλές Αρμονικές Ενελίξεις.

3. Οι τομές, από ευθείες, Κλειστών Κανονικών Κεντρικών Δεσμών, μας δίνουν (αποτελούν) Συνευθειακές Κλειστές Αρμονικές Σημειοσειρές (Αρμονικά Πολύπλευρα εκφυλισμένα σε ευθεία).

4. Οι τομές, από ευθείες, Ζευγών Ανοικτών Κανονικών Κεντρικών Δεσμών, μας δίνουν (αποτελούν) Ζεύγη Συνευθειακών Ανοικτών Αρμονικών Σημειοσειρών (Ζεύγη Αρμονικών Γραμμών εκφυλισμένων σε ευθεία).

5. Τα ζεύγη των κορυφών εγγεγραμμένων σε κύκλο πολύπλευρων, συζυγών ως προς μια κυρία διαγώνιό τους, μας δίνουν (αποτελούν) Ομοκυκλικές Απλές Αρμονικές Ενελίξεις. 

6. Τα ζεύγη των κορυφών εγγεγραμμένων σε κύκλο πολύπλευρων, συζυγών ταυτόχρονα ως προς δύο κυρίες συζυγείς διαγώνιές τους, μας δίνουν (αποτελούν) Ομοκυκλικές Διπλές Αρμονικές Ενελίξεις. 

7. Τα ζεύγη των κορυφών εγγεγραμμένων σε κύκλο Ζευγών Ανοικτών Γραμμών, συζυγών ως προς μια κυρία διαγώνιό τους, μας δίνουν (αποτελούν) Ομοκυκλικά Ζεύγη Ανοικτών Αρμονικών Γραμμών . 

8. Οι κορυφές εγγεγραμμένων σε κύκλο Κανονικών Πολύπλευρων, μας δίνουν (αποτελούν) Ομοκυκλικές Απλές Αρμονικές Σημειοσειρές (Αρμονικά Πολύπλευρα) (Πρόταση 151).

9. Τα εγγεγραμμένα σε κύκλο Συμμετρικά Πολύπλευρα, ως προς μία κυρία διαγώνιό τους, με τη Νέα Μέθοδο του Αρμονικού Μετασχηματισμού, μας 
δίνουν Συμμετρικές Κεντρικές Δέσμες ως προς ζεύγος καθέτων αξόνων και 
στη συνέχεια Συνευθειακές Απλές Αρμονικές Ενελίξεις και τελικά Ομοκυκλικές Απλές Αρμονικές Ενελίξεις και αντίστροφα.

10. Τα εγγεγραμμένα σε κύκλο Συμμετρικά Πολύπλευρα, ως προς δύο κάθετες κυρίες διαγώνιές τους, με τη Νέα Μέθοδο του Αρμονικού Μετασχηματισμού, μας δίνουν Συμμετρικές Κεντρικές Δέσμες ως προς δύο ζεύγη καθέτων αξόνων που αποτελούν Κεντρική Κανονική Δέσμη τεσσάρων ακτινών 450 και στη συνέχεια Συνευθειακές Διπλές Αρμονικές Ενελίξεις και τελικά Ομοκυκλικές Διπλές Αρμονικές Ενελίξεις και αντίστροφα.

11. Τα Κανονικά 2ν-πλευρα, με τη  «Μέθοδο του «Αρμονικού Μετασχηματισμού», μας δίνουν Κανονικές Κεντρικές Δέσμες 2ν ακτινών και στη συνέχεια Συνευθειακές Κλειστές Αρμονικές Σημειοσειρές 2ν σημείων και τελικά Αρμονικές Ομοκυκλικές Σημειοσειρές 2ν σημείων (Αρμονικά 2ν-πλευρα) και αντίστροφα.

12. Όλα τα στοιχεία (Αρμονικών Ενελίξεων και Αρμονικών Πολύπλευρων), που δίνονται στην Αρμονική Γεωμετρία, αφορούν στοιχεία που ανήκουν σε κύκλους (ομοκκυκλικά στοιχεία), καθώς και στοιχεία που ανήκουν σε ευθείες (Συνευθειακά στοιχεία), που τότε όμως, οι ευθείες που ανήκουν, είναι δυνατό να θεωρηθούν εκφυλισμένοι κύκλοι των οποίων οι ακτίνες είναι απείρου μήκους (ακραία περίπτωση, όπου οι κύκλοι αυτοί έχουν μηδενική καμπυλότητα). 

13. Τα Αρμονικά Πολύπλευρα (συνευθειακά και ομοκυκλικά), είναι ι δυνατό να θεωρηθούν ειδικές περιπτώσεις ενελίξεων, καθώς στα Αρμονικά Πολύπλευρα 2ν κορυφών, κάθε ζεύγος απέναντι κορυφών τους, χωρίζει αρμονικά τα υπόλοιπα ζεύγη κορυφών τους.

14. Οι Κανονικές Κεντρικές Δέσμες, είναι δυνατό να θεωρηθούν ως Συμμετρικές Δέσμες, ως προς κάθε μία ακτίνα τους (ειδική περίπτωση συμμετρικών Κεντρικών Δεσμών).

15. Όλα τα Κανονικά Πολύπλευρα είναι και Αρμονικά (Πρόταση 151). Δηλαδή τα Κανονικά Πολύπλευρα αποτελούν μία ειδική περίπτωση των Αρμονικών, κατά την οποία όλες οι πλευρές τους είναι ίσες.
16. Όλα τα Αρμονικά Πολύπλευρα (Συνευθειακά και Ομοκυκλικά, κυρίως τα 
Ομοκυκλικά), παρουσιάζουν μεγάλο αριθμό και σπουδαίων ιδιοτήτων και που δεν παρουσιάζουν άλλα πολύπλευρα (Βλέπε Κατασκευή 103).

17. Η Νέα Μέθοδος του Αρμονικού Μετασχηματισμού, αποτελεί το κυριότερο εργαλείο (κλειδί), για την απόδειξη-λύση Προτάσεων-Προβλημάτων της Αρμονικής Γεωμετρίας.

18. Μετά από όλα αυτά που στο βιβλίο αυτό αναφέρονται, και όχι μόνο, βγαίνει το συμπέρασμα, ότι υπάρχουν και πολλά άλλα θέματα της Γεωμετρίας, τα οποία δεν αναφέρονται στη βιβλιογραφία, και ότι η Γεωμετρία δεν τελειώνει εδώ, αλλά πιστεύουμε ότι είναι ατέλειωτη και είναι δυνατή η συνέχιση της ανάπτυξής της. Συνεπώς, μας δίνεται το δικαίωμα να λέμε ότι αν και πολλοί εχθροί της Γεωμετρίας προσπάθησαν να την  καταργήσουν, δεν τα κατάφεραν. Η Γεωμετρία είναι εδώ, μαγευτική, δυνατή, αναπτυσσόμενη. 

